**NOTEIKUMI**

Liepājā

|  |  |  |
| --- | --- | --- |
|  2024. gada 14. novembrī |  Nr.55 (prot. Nr.11, 24.§) |   |
| Liepājas valstspilsētas pašvaldības nekustamā īpašuma – zemesgabala Grīzupes ielā 89A (kadastra Nr.1700 015 0023) daļas – nomas tiesības izsoles noteikumi |
|  | Izdoti saskaņā ar Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28., 32. un 33. punktu |

**1. VISPĀRĪGIE JAUTĀJUMI**

1.1. Izsoles priekšmets – **zemesgabala Grīzupes ielā 89A, kadastra Nr.1700 015 0023** (turpmāk – zemesgabals), **daļas** **nomas tiesības izsole ar mērķi – reklāmas stenda izvietošana.**

1.2. Saskaņā ar zemesgabala plānu zemesgabala kopējā platība ir 3306 m2, **iznomājamā platība –** **50 m2** (1. pielikums).

1.3. Zemesgabalam noteikti šādi apgrūtinājumi:

1.3.1. aizsargjoslas teritorija gar ūdensvadu ar spiedienu – 0,0607 ha platībā;

1.3.2. ekspluatācijas aizsargjoslas teritorija gar pašteces kanalizācijas vadu – 0,0408 ha platībā;

1.3.3. aizsargjoslas teritorija gar pazemes elektronisko sakaru līnijām un kabeļu kanalizāciju – 0,0142 ha platībā;

1.3.4. aizsargjoslas teritorija gar ūdensvadu – 0,0348 ha platībā;

1.3.5. ekspluatācijas aizsargjoslas teritorija gar elektrisko tīklu kabeļu līniju – 0,017 ha platībā;

1.3.6. ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0145 ha platībā;

1.3.7. ekspluatācijas aizsargjoslas teritorija gar pašteces kanalizācijas vadu – 0,0129 ha platībā;

1.3.8. ekspluatācijas aizsargjoslas teritorija gar elektronisko tīklu kabeļu līniju – 0,0162 ha platībā.

1.4. Zemesgabala atļautā izmantošana ir komercdarbība (kods 08 01).

1.5. Nekustamais īpašums – zemesgabals – reģistrēts Kurzemes rajona tiesas Liepājas pilsētas zemesgrāmatas nodalījumā Nr.100000303110 uz Liepājas valstspilsētas pašvaldības vārda.

1.6. Izsoli rīko Liepājas valstspilsētas pašvaldības Nekustamo īpašumu jautājumu konsultatīvā komisija (turpmāk – Izsoles komisija).

1.7. Izsoles veids – pirmā rakstiskā izsole ar augšupejošu soli.

1.8. Zemesgabala Grīzupes ielā 89A kadastrālā vērtība 2024. gadā – 13356,00 EUR (trīspadsmit tūkstoši trīs simti piecdesmit seši *euro*).

 1.9. Nomas tiesības termiņš – 5 gadi. Līguma termiņu var pagarināt vēl uz 5 (pieciem) gadiem, pusēm vienojoties, ja to pieļauj normatīvie akti.

1.10. Izsoles nodrošinājums – līdz pieteikuma iesniegšanai izsoles dalībnieks iemaksā Liepājas Nekustamā īpašuma pārvaldei **izsoles nodrošinājumu 90,00 EUR (deviņdesmit *euro*)** apmērā šo noteikumu 6.2.3. apakšpunktā noteiktajā kārtībā, pārskaitot Liepājas Nekustamā īpašuma pārvaldei, reģistrācijas Nr.90002066769, norēķinu kontā: AS “SEB Banka”, UNLALV2X, LV12UNLA0050007588848, subkonts 7540007500 nodrošinājuma naudu, maksājuma mērķī norādot **“Zemesgabala Grīzupes ielā 89A daļas nodrošinājums”.**

1.11. Nodrošinājums tiek ieskaitīts nomas maksā uzvarējušam dalībniekam, pārējiem dalībniekiem – uz iesnieguma pamata tiek atmaksāts, izņemot šo noteikumu 7.7., 7.12., 7.13. un 7.15. punktā minētos gadījumos.

1.12. Pēc izsoles rezultātu paziņošanas izsoles uzvarētājam ir pienākums 2 (divu) nedēļu laikā iemaksāt **saistību izpildes drošības naudu 270,00 EUR (divi simti septiņdesmit *euro*)** apmērā.

1.13. Nomniekam jākompensē Liepājas Nekustamā īpašuma pārvaldei pieaicinātā neatkarīgā vērtētāja atlīdzības summa par nomas tiesības nosacītās maksas noteikšanu saskaņā ar iesniegtu rēķinu 110,00 EUR (viens simts desmit *euro*) apmērā.

**2. INFORMĒŠANA PAR IZSOLI**

 2.1. Informācija par izsoli tiek ievietota Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv), sadaļā “Izsoles”.

2.2. Informācijā par izsoli norāda šādas ziņas:

2.2.1. izsoles priekšmets – reklāmas stenda uzstādīšana;

2.2.2. zemesgabala adrese un raksturojošie dati;

2.2.3. nomas tiesības termiņš – 5 gadi. Nomas termiņu var pagarināt vēl uz 5 (pieciem) gadiem, ja to pieļauj normatīvie akti;

2.2.4. izsoles laiks un vieta;

2.2.5. izsoles sākumcena;

2.2.6. iepazīšanās ar izsoles noteikumiem;

2.2.7. kur un kad var pieteikties dalībai izsolē.

2.3. Lai iepazītos ar izsoles noteikumiem, sazināties ar kontaktpersonu, kura ir tiesīga sniegt organizatorisku informāciju par izsoli – Liepājas Nekustamā īpašuma pārvaldes Īpašuma uzskaites nodaļas speciāliste zemes nomas jautājumos Iveta Gulbe, tālrunis 63404707, e-pasts: iveta.gulbe@liepaja.lv.

**3. ĪPAŠIE NOTEIKUMI NOMAI**

3.1. Realizējot nomas tiesību ar mērķi – reklāmas stenda izvietošana, minētā darbība izpildāma atbilstoši izsoles noteikumos un zemes nomas līgumā noteiktajām prasībām.

3.2. Nomas tiesība realizējama, ievērojot Liepājas būvvaldes 2024. gada 2. oktobra vēstulē Nr.939/2.3. “Nosacījumi reklāmas stenda izvietošanai Grīzupes ielā 89A, Liepājā” noteikto (4. pielikums).

**4. IZSOLES SĀKUMCENA UN SOLIS**

**4.1. Izsoles sākumcena noteikta 90,00 EUR (deviņdesmit *euro*) gadā.**

**4.2. Izsoles solis – 50,00 EUR (piecdesmit *euro*).**

4.3. Izsoles nodrošinājums tiek ieskaitīts maksā uzvarējušajam izsoles dalībniekam pēc zemes nomas līguma noslēgšanas. Ja uzvarējušais dalībnieks noteikumos noteiktajā termiņā neparaksta zemes nomas līgumu, nodrošinājums netiek atmaksāts.

**5. IZSOLES DALĪBNIEKI**

 5.1. Par izsoles dalībnieku var kļūt jebkura persona:

5.1.1. kurai nav parādsaistību pret Liepājas valstspilsētas pašvaldību un valsti, t.sk. nekustamā īpašuma nodokļa maksājuma un pievienotās vērtības nodokļa parāda, kas pārsniedz 150 EUR (uz nomas tiesības izsoles dienu), izņemot gadījumus, ja pretendents ar attiecīgā nodokļa administrētāju (Valsts ieņēmumu dienestu vai pašvaldības nodokļu administrāciju) ir noslēdzis labprātīgu vienošanos par uzkrāto nodokļu saistību atmaksu un ievēro šo noslēgto vienošanos, un kura nav vienpusēji atkāpusies no jebkāda līguma, vai līgums izbeigts pretendenta vainas dēļ ar Liepājas valstspilsētas pašvaldību pēdējo trīs gadu laikā, kura neatrodas maksātnespējas vai tiesiskās aizsardzības procesā vai, kurai pasludināta bankrota procedūra;

5.1.2. kurai pašai, tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**6. IZSOLES DALĪBNIEKU REĢISTRĀCIJA**

6.1. Dalībnieku reģistrācija tiek uzsākta pēc oficiāla paziņojuma par izsoli publicēšanas Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv/) sadaļā “Izsoles”.

Pieteikums dalībai izsolē papīra formātā iesniedzams Liepājas Nekustamā īpašuma pārvaldē (Peldu ielā 5, Liepājā, Info centrā) vai nosūtāms elektroniski uz e-pastu: nip@liepaja.lv **līdz** **2024. gada 5. decembra plkst. 12.00.**

6.2. Izsoles dalībniekiem, kuri vēlas pieteikties izsolei, ir jāiesniedz šādi dokumenti:

6.2.1. pieteikums par piedalīšanos izsolē/pieteikumu var iesniegt elektroniski (2. pielikums) nosūtot uz e-pastu: nip@liepaja.lv/;

 6.2.2. izsoles nodrošinājuma iemaksu apliecinošs dokuments;

 6.2.3. pilnvara pārstāvēt izsoles pretendentu izsolē, ja izsoles pretendentu pārstāv persona, kuras pārstāvības tiesības nav reģistrētas Latvijas Republikas Uzņēmumu reģistrā. Pilnvarā ir jābūt norādītam, kādām konkrētām darbībām šī persona ir pilnvarota.

6.3. Izsoles dalībnieks netiek reģistrēts, ja:

6.3.1. nav vēl iestājies vai ir beidzies dalībnieku reģistrācijas termiņš;

6.3.2. nav iesniegti visi šo noteikumu 6.2. punktā minētie dokumenti;

6.3.3. konstatēts, ka dalībniekam ir izsoles noteikumu 5.1. punktā minētās parādsaistības.

6.4. Reģistrētam izsoles pretendentam izsoles laikā tiek izsniegts dalībnieka kārtas numurs

6.5. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

6.6. Starp izsoles dalībniekiem nevar būt noslēgtas aizliegtas vienošanās, kas varētu ietekmēt izsoles rezultātus un izsoles gaitu.

**7. IZSOLES NORISE**

 **7.1. Izsole notiks Liepājā Peldu ielā 5, 2. stāva zālē, 2024. gada 9. decembrī plkst. 14.00.**

7.2. Izsoles dalībnieks vai tā pilnvarotā persona izsoles telpā uzrāda reģistrācijas apliecību un personas apliecinošu dokumentu, pamatojoties uz kuru viņam izsniedz reģistrācijas kartīti, kuras numurs atbilst reģistrācijas numuram iepriekš sastādītā sarakstā un reģistrācijas apliecībā ierakstītajam kārtas numuram. Solītājs parakstās, piekrītot izsoles noteikumiem.

7.3. Ja izsoles dalībnieks vai tā pilnvarotā persona izsoles telpā nevar uzrādīt izsoles dalībnieka reģistrācijas apliecību un pasi vai personas apliecību, izsoles dalībnieks skaitās neieradies uz izsoli.

7.4. Pirms izsoles sākuma Izsoles komisija pārliecinās par reģistrēto izsoles dalībnieku ierašanos. Ja Izsoles komisija konstatē, ka kāds no reģistrētajiem izsoles dalībniekiem šī nolikuma 7.1. punktā norādītajā laikā nav ieradies, tad šis izsoles dalībnieks skaitās nepiedalījies izsolē un viņam netiek atmaksāts izsoles nodrošinājums.

7.5. Izsoles vadītājs atklāj izsoli un raksturo Objektu, paziņo tā sākumcenu, izsoles soli un informē par solīšanas kārtību.

7.6. Starp izsoles dalībniekiem aizliegta vienošanās, kas ietekmē izsoles rezultātu un gaitu. Komunikācija starp izsoles dalībniekiem izsoles laikā ir aizliegta.

7.7. Ja uz izsoli ieradies tikai viens izsoles dalībnieks, notiek solīšana un nomas tiesības piedāvā vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola nomas maksu par šajā punktā norādīto cenu, izsoles dalībnieks tiek uzskatīts par izsoles uzvarētāju. Ja izsoles vienīgais dalībnieks solījumu neveic, tiek uzskatīts, ka viņš izsolē nepiedalās un izsoles nodrošinājums viņam netiek atmaksāts.

7.8. Izsoles dalībnieki solīšanas procesā paceļ savu reģistrācijas kartīti ar numuru un nosauc piedāvāto cenu. Solīšana notiek tikai pa vienam izsoles solim.

7.9. Izsoles vadītājs paziņo solītāja reģistrācijas numuru un piedāvāto cenu. Ja neviens no dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Šis āmura piesitiens noslēdz pārdošanu. Dalībnieka reģistrācijas numurs un solītā cena tiek ierakstīta protokolā.

 7.10. Ja vairāki solītāji reizē sola vienādu cenu, tad par pirmo solītāju uzskatāms izsoles dalībnieks, kuru izvēlas un nosauc izsoles vadītājs.

 7.11. Dalībnieks, kurš piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai.

 7.12. Izsoles dalībnieks, kurš nosolījis augstāko cenu, bet atsakās parakstīties, tādējādi ir atteicies no nomas tiesībām. Pēc Izsoles komisijas lēmuma viņš tiek svītrots no izsoles dalībnieku saraksta un viņam netiek atmaksāts izsoles nodrošinājums. Šajā gadījumā par īpašuma nosolītāju tiek uzskatīts izsoles dalībnieks, kurš piedāvājis nākošo augstāko cenu un viņam tiek piedāvāts apliecināt ar savu parakstu protokolu.

 7.13. Ja šo noteikumu 7.12. punktā noteiktajā gadījumā nomas tiesības tiek piedāvāts dalībniekam ar otro augstāko cenu un šī persona atsakās parakstīt protokolu, persona zaudē tiesības uz nosolīto īpašumu. Izsoles nodrošinājums šādam dalībniekam netiek atmaksāts un tiek izziņota atkārtota izsole.

 7.14. Izsoles dalībniekiem, kuri piedalījušies izsolē, bet nav nosolījuši nomas maksu, izņemot 7.7. punktā minēto gadījumu, septiņu darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.

7.15. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**8. IZSOLES REZULTĀTU APSTIPRINĀŠANA UN LĪGUMA NOSLĒGŠANA**

8.1. Pēc izsoles rezultātu paziņošanas izsoles uzvarētājam ir pienākums 2 (divu) nedēļu laikā iemaksāt saistību izpildes drošības naudu 270,00 EUR (divi simti septiņdesmit *euro*) Liepājas Nekustamā īpašuma pārvaldei, reģistrācijas Nr.90002066769, norēķinu kontā: AS “SEB Banka”, UNLALV2X, LV12UNLA0050007588848, subkonts 7540007500, maksājuma mērķī norādot **“Zemesgabala Grīzupes ielā 89A daļas saistību izpildes drošības nauda”.**

8.2. Izsoles rezultāti tiek apstiprināti tuvākajā Liepājas valstspilsētas pašvaldības domes sēdē pēc izsoles noteikumu 8.1. punktā paredzētās saistību izpildes drošības naudas saņemšanas no izsoles uzvarētāja.

8.3. Izsoles uzvarētājam ir pienākums noslēgt zemes nomas līgumu 15 (piecpadsmit) dienu laikā no Liepājas valstspilsētas pašvaldības domes lēmuma par izsoles rezultātu apstiprināšanu pieņemšanas dienas.

8.4. Ja izsoles uzvarētājs noteiktajā termiņā nav noslēdzis zemes nomas līgumu, viņš zaudē tiesības uz zemes nomu un iemaksāto saistību izpildes drošības naudu.

8.5. Zemes nomas līgums tiek slēgts atbilstoši šo noteikumu 3. pielikumā pievienotajam līguma projektam. Puses ir tiesīgas līguma slēgšanas laikā vienoties par nebūtiskiem līguma redakcijas grozījumiem.

8.6. Ja izsoles uzvarētājs šo noteikumu 8.1. punktā noteiktajā termiņā nav iemaksājis drošības naudu, viņš zaudē zemes nomas tiesības uz nosolītā nekustamā īpašuma nomu. Izsoles nodrošinājums attiecīgajam dalībniekam netiek atmaksāts.

8.7. Ja izsoles uzvarētājs noteiktajā laikā nav samaksājis saistību izpildes drošības naudu, par to informē izsoles dalībnieku, kurš nosolījis nākamo augstāko nomas maksu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par iznomāšanu par paša solīto augstāko cenu.

8.8. Ja 8.7. punktā noteiktais izsoles dalībnieks no zemes nomas atsakās vai norādītajā termiņā nesamaksā saistību izpildes drošības maksu, izsole tiek uzskatīta par nenotikušu. Lēmumu par atkārtotu nomas tiesību izsoli pieņem Liepājas valstspilsētas pašvaldības dome.

8.9. Zemes nomas līguma projekts (3. pielikums) tiek apstiprināts kopā ar šiem noteikumiem.

8.10. Zemes nomas līgumu Liepājas valstspilsētas pašvaldības vārdā paraksta Liepājas Nekustamā īpašuma pārvaldes vadītājs.

**8.11. Nomniekam ir pienākums ne vēlāk kā līdz 2025. gada 31. decembrim izstrādāt un iesniegt Liepājas būvvaldē (turpmāk – Būvvalde) izvēlētam būves apjomam un grupai atbilstošu dokumentāciju reklāmas stenda izvietošanai saskaņā ar 4. pielikumu.**

**8.12. Nomniekam ne vēlāk kā līdz 2025. gada 1. jūlijam saņemt Būvvaldē atzīmi par reklāmas stenda izvietošanu nosacījumu izpildi.**

8.13. Šo noteikumu 8.11. un 8.12. punktā minēto pienākumu nepildīšana (katra punkta neizpilde ir patstāvīgs) ir pamats līguma izbeigšanai un drošības naudas neatmaksāšanai.

8.14. Zemes nomai iemaksātā saistību izpildes drošības nauda, kuru persona būs samaksājusi:

8.14.1. pēc īslaicīgās lietošanas būves nodošanas ekspluatācijā, kļūst par zemes nomas maksu un tiek ieskaitīta kā samaksa par zemes nomu;

8.14.2. ja līgums par zemes nomu tiek izbeigts nomnieka vainas dēļ, netiek atmaksāta;

8.14.3. ja nomnieks nav izpildījis saistības, kuras tam uzliktas ar līgumu par zemes nomu, netiek atmaksāta;

8.14.4. zemes nomai iemaksātais nodrošinājums tiek ieskaitīts zemes nomas maksas dzēšanai.

**9. BŪVVALDES NOSACĪJUMI**

**Nosacījumi reklāmas stenda izvietošanai zemesgabala Grīzupes ielā 89A (kadastra Nr.1700 015 0023) daļā izpildāmi saskaņā ar Būvvaldes 2024. gada 2. oktobra vēstulē Nr.939/2.3. (4. pielikums) norādīto.**

**10. NENOTIKUŠĀS IZSOLES**

 10.1. Izsoles komisija pieņem lēmumu par izsoles atzīšanu par nenotikušu:

10.1.1. ja uz izsoli nav reģistrēts vai uz izsoli nav ieradies neviens izsoles dalībnieks;

10.1.2. ja izsole bijusi izziņota, pārkāpjot šos noteikumus;

10.1.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

10.1.4. ja tiek konstatēts, ka bijusi noruna kādu atturēt no piedalīšanās solīšanā;

10.1.5. ja neviens izsoles dalībnieks nav pārsolījis izsoles sākumcenu;

10.1.6. ja izsolē starp dalībniekiem konstatēta vienošanās, kas iespaidojusi izsoles rezultātu;

10.1.7. ja neviens no izsoles dalībniekiem, kurš atzīts par nosolītāju, neveic saistību izpildes drošības naudas samaksu šajos noteikumos norādītajā termiņā;

10.1.8. ja nomas maksu nosolījusi persona, kurai nav bijušas tiesības piedalīties izsolē.

**11. IZSOLES KOMISIJAS TIESĪBAS UN PIENĀKUMI**

11.1. Izsoles komisijai ir tiesības pieaicināt komisijas darbā speciālistus un ekspertus un pieprasīt precizējošu informāciju no dalībnieka.

11.2. Katram Izsoles komisijas loceklim ir viena balss. Vienādu balsu skaita gadījumā izšķirošā balss ir komisijas priekšsēdētājam.

11.3. Izsoles komisija ir tiesīga pārbaudīt nepieciešamo informāciju kompetentā institūcijā, publiskā datu bāzē vai citos pieejamos avotos.

11.4. Ja Izsoles komisija konstatē, ka ir iesniegta maldīga informācija, tas ir par pamatu līguma neslēgšanai un drošības naudas neatmaksāšanai.

11.5. Sūdzības ar attiecīgajiem pierādījumiem par Izsoles komisijas darbu iesniedzami Liepājas valstspilsētas pašvaldības domes priekšsēdētājam 5 (piecu) darba dienu laikā no izsoles dienas.

**12. INFORMĀCIJA PAR PERSONU DATU APSTRĀDI**

 12.1. Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Liepājas Nekustamā īpašuma pārvalde (Liepājas valstspilsētas pašvaldība) Peldu ielā 5, Liepājā, LV-3401, tālrunis 63404708, elektroniskā pasta adrese: nip@liepaja.lv.

 12.2. Personas datu apstrādes mērķi – organizēt izsoles norisi un zemes nomas līguma noslēgšanu.

 12.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību nodibināšana (Vispārīgās datu aizsardzības regulas 6. panta 1. punkta c) un b) apakšpunkts.

 12.4. Organizējot izsoles norisi, personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību izsoles noteikumu 3. punkta nosacījumiem.

 12.5. Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), pārziņa nolīgtie apstrādātāji (lietvedības un grāmatvedības sistēmas uzturētāji).

 12.6. Jūsu personas dati tiks glabāti atkarībā no dokumenta veida:

 12.6.1. izsoles dalībnieku pieteikumus – līdz noslēdzas izsole;

 12.6.2. maksājumu informācija, kas saņemta pašvaldības kontā – 10 gadi;

 12.6.3. Nekustamo īpašumu jautājumu konsultatīvās komisijas protokoli un lēmums – pastāvīgi;

 12.6.4. zemes nomas līgums, kurš tiks noslēgts ar izsoles uzvarētāju – pastāvīgi.

 12.7. Datu subjektiem ir tiesības:

 12.7.1. pieprasīt piekļūt saviem apstrādātajiem personas datiem;

 12.7.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

 12.7.3. iesniegt sūdzību par nelikumīgu personas datu apstrādi Datu valsts inspekcijā;

 12.7.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu ielā 6, Liepāja, elektroniskā pasta adrese – das@liepaja.lv.

Pielikumā:

1. pielikums – Zemesgabala plāns;

2. pielikums – Pieteikuma veidlapa;

3. pielikums – Zemes nomas līguma projekts;

4. pielikums – Nosacījumi reklāmas stenda izvietošanai zemesgabala Liepājā Grīzupes ielā 89A daļā.

|  |  |
| --- | --- |
| Priekšsēdētājs | Gunārs Ansiņš |